CELEX: 62015CN0111
Language: el
Date: 2015-03-04 00:00:00
Title: Υπόθεση C-111/15: Αίτηση προδικαστικής αποφάσεως την οποία υπέβαλε το Upravno sodišče Republike Slovenije (Σλοβενία) στις 4 Μαρτίου 2015 — Občina Gorje κατά Republika Slovenija

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/2
            
         Αίτηση προδικαστικής αποφάσεως την οποία υπέβαλε το Upravno sodišče Republike Slovenije (Σλοβενία) στις 4 Μαρτίου 2015 — Občina Gorje κατά Republika Slovenija
   (Υπόθεση C-111/15)
   (2015/C 245/02)
   Γλώσσα διαδικασίας: η σλοβενική
   
      Αιτούν δικαστήριο
   
   Upravno sodišče Republike Slovenije
   
      Διάδικοι στην υπόθεση της κύριας δίκης
   
   
      Προσφεύγων: Občina Gorje
   
      Καθής: Republika Slovenija
   
      Προδικαστικά ερωτήματα
   
   
               1)
            
            
               Πρέπει ο κανονισμός 1698/2005 (1) και, ειδικότερα, το άρθρο 71, παράγραφος 3, αυτού, κατά το οποίο οι κανόνες επιλεξιμότητας των δαπανών θεσπίζονται σε εθνικό επίπεδο, υπό την επιφύλαξη των ειδικών όρων που προβλέπονται από τον εν λόγω κανονισμό για ορισμένα μέτρα αγροτικής αναπτύξεως, να ερμηνευθούν ως αποκλείοντες την εθνική κανονιστική ρύθμιση του άρθρου 79, παράγραφος 4, του [κυβερνητικού διατάγματος περί των μέτρων των αξόνων 1, 3 και 4 του Προγράμματος αγροτικής αναπτύξεως της Δημοκρατίας της Σλοβενίας 2007-2013, για το διάστημα 2010-2013 (στο εξής: διάταγμα PRP)] και του σημείου 3, τμήμα VI, της προκηρύξεως του διαγωνισμού, δυνάμει της οποίας συνιστούν επιλέξιμες δαπάνες επενδύσεως μόνον οι δαπάνες που έχουν πραγματοποιηθεί μετά την ημερομηνία εκδόσεως της αποφάσεως περί εγκρίσεως της ενισχύσεως (και έως την περάτωση του έργου της επενδύσεως, ήτοι το αργότερο έως την 30ή Ιουνίου 2015);
            
         
               2)
            
            
               Σε περίπτωση αποφατικής απαντήσεως επί του πρώτου ερωτήματος, πρέπει ο κανονισμός 1698/2005 και, ειδικότερα, το άρθρο 71, παράγραφος 3, αυτού να ερμηνευθούν ως αποκλείοντες την εθνική ρύθμιση του άρθρου 56, παράγραφος 4, του Zakon o kmetijstvu (γεωργικού νόμου), κατά την οποία αίτηση που δεν πληροί τις προϋποθέσεις του άρθρου 79, παράγραφος 4, του διατάγματος PRP περί των επιλέξιμων δαπανών της επενδύσεως oι οποίες πραγματοποιούνται μετά την έκδοση της αποφάσεως απορρίπτεται στο σύνολό της;
            
         
      (1)  Κανονισμός (EΚ) 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής αναπτύξεως από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (ΕΕ L 277, σ. 1).